b"\n_START_ARTICLE_\nPar\xc3\xads-Roubaix 2011\n_START_SECTION_\nRecorregut\n_START_PARAGRAPH_\nEls corredors es troben en aquesta edici\xc3\xb3 amb dos antics sectors: Aulnoy-lez-Valenciennes > Famars (2.500 m, 5 estrelles) i Famars > Qu\xc3\xa9r\xc3\xa9naing (1.200 m, 2 estrelles) per a substituir el de Verchain-Maugr\xc3\xa9 > Qu\xc3\xa9r\xc3\xa9naing (1.600 m, 3 estrelles)._NEWLINE_Tamb\xc3\xa9 es fa servir per primera vegada un sector de pav\xc3\xa9 in\xc3\xa8dit: Millonfosse > Bousignies (1.400 m, 4 estrelles), associat amb el sector Brillon > Tilloy-lez-Marchiennes (1.100 m, 2 estrelles) per substituir els de Hornaing > Wandignies-Hamage (3.700 m, 3 estrelles) i Warlaing > Brillon (2.400 m, 3 estrelles). El sector de Millonfosse > Bousignies es troba tan sols a 4 km de la sortida del serctor d'Arenberg, reduint d'aquesta manera el temps de recuperaci\xc3\xb3 dels ciclistes.\n_START_SECTION_\nFavorits\n_START_PARAGRAPH_\nFabian Cancellara (Team Leopard-Trek), vencedor de les edicions del 2010 i 2006 i tercer al Tour de Flandes el cap de setmana anterior \xc3\xa9s el principal favorit. Els altres favorits s\xc3\xb3n Tom Boonen i Sylvain Chavanel pel Quick Step-Innergetic, el campi\xc3\xb3 del m\xc3\xb3n Thor Hushovd (Garmin-Cerv\xc3\xa9lo), els ciclistes del BMC Racing Team Alessandro Ballan i George Hincapie tot i les recents caigudes patides pel darrer, Joan Antoni Flecha i Geraint Thomas del Team Sky. Bjorn Leukemans (Vacansoleil-DCM) i Filippo Pozzato (Team Katusha) tamb\xc3\xa9 formen part de la llista inicial de favorits._NEWLINE_Entre els absents cal destacar Nick Nuyens (Saxo Bank-Sungard) vencedor del Tour de Flandes la setmana anterior, Edvald Boasson Hagen (Team Sky) que s'ha fracturat tres costelles i el subcampi\xc3\xb3 del m\xc3\xb3n Matti Breschel (Rabobank)."